ಮಾಕಸಿನ್ ಹಾವು ಅಮೆರಿಕ ಸಂಯುಕ್ತ ಸಂಸ್ಥಾನಗಳ ಆಗ್ನೇಯ ಹಾಗೂ ದಕ್ಷಿಣ ಭಾಗದಲ್ಲಿ ಕಂಡುಬರುವ ವಿಷಪೂರಿತ ಹಾವು. ಮಿಸಿಸಿಪ್ಪಿ ಮತ್ತು ಫ್ಲಾರಿಡ ರಾಜ್ಯಗಳ ಜವುಗು ಪ್ರದೇಶಗಳಲ್ಲಿ ಇದು ಬಲು ಸಾಮಾನ್ಯ. ವೈಪರಿಡೀ ಕುಟುಂಬದ ಕ್ರೋಟಾಲಿನೀ ಉಪಕುಟುಂಬಕ್ಕೆ ಸೇರಿದ ಇದು ಬುಡಬುಡಿಕೆ ಹಾವು (ರ‍್ಯಾಟಲ್ ಸ್ನೇಕ್), ಕೆಂಪುತಲೆ ಹಾವು (ಕಾಪರ್ ಹೆಡ್) ಕುಳಿಮಂಡಲ ಹಾವುಗಳಿಗೆ (ಪಿಟ್ ವೈಪರ್ಸ್) ಹತ್ತಿರ ಸಂಬಂಧಿಯಾಗಿದೆ. ಅಗ್‌ಕಿಸ್ಟ್ರೊಡಾನ್ ಪಿಸಿವೊರಸ್ ಇದರ ಶಾಸ್ತ್ರೀಯ ನಾಮ. ವಾಟರ್ ಮಾಕಸಿನ್ ಅಥವಾ ಕಾಟನ್ ಮೌತ್ (ಅರಳೆ ಬಾಯಿಯ ಹಾವು) ಎಂದೂ ಹೆಸರಿದೆ.

ದೇಹರಚನೆ 
ಇದು ಮಧ್ಯಮ ಗಾತ್ರದ ಹಾವು: 2 ಮೀ.ಉದ್ದಕ್ಕೆ ಬೆಳೆಯುವ ದಾಖಲೆ ಇದೆಯಾದರೂ ಇದರ ಉದ್ದ ಸಾಧಾರಣವಾಗಿ 1 ಮೀ. ಮೀರದು. ಇದರ ಮೈಬಣ್ಣ ಕಂದು ಮಿಶ್ರಿತ ಬೂದು.

ನಡವಳಿಕೆ 
ಇದು ನೆಲವಾಸಿಯಾದರೂ ಸಾಮಾನ್ಯವಾಗಿ ನೀರಿನಲ್ಲಿ ಇಲ್ಲವೆ ನೀರಿಗೆ ಹತ್ತಿರದಲ್ಲಿ ವಾಸಿಸುತ್ತದೆ. ಕೆರೆ, ನದಿಗಳ ಅಂಚಿನಲ್ಲಿ ಅಥವಾ ನೀರಿನಲ್ಲಿರುವ ದಿಮ್ಮಿಗಳ ಮೇಲೆ ಬಿಸಿಲಿಗೆ ಮೈಯೊಡ್ಡಿರುತ್ತದೆ.

ಆಹಾರ 
ಇದರ ನೆಲೆ ನೀರಾದ್ದರಿಂದ ಕಪ್ಪೆ, ಮೀನು, ಮೆತುಬೆನ್ನಿನ ಆಮೆ ಮುಂತಾದ ಜಲಚರಿಗಳೇ ಇದರ ಪ್ರಧಾನ ಆಹಾರ.

ಸ್ವಭಾವ 
ಇದು ಮಂದಸ್ವಭಾವದ ಹಾವು. ಸಮೀಪಿಸಿದಾಗ ಓಡಿಹೋಗದು. ಇದರಿಂದ ಇದರ ಬಗ್ಗೆ ಹುಷಾರಿರುವುದು ಅಗತ್ಯ. ಆದರೆ ಕೆಣಕಿದಾಗ ಒಮ್ಮಲೆ ಕಚ್ಚದೆ ತಲೆಯೆತ್ತಿ ಬಾಯಂಗಳ ಕಾಣುವಂತೆ ಬಾಯನ್ನು ಅಗಲಿಸಿ ತನ್ನ ಕೋಪವನ್ನು ವ್ಯಕ್ತಪಡಿಸುತ್ತದಾಗಿ ಕಚ್ಚಿಸಿಕೊಳ್ಳುವುದನ್ನು ತಪ್ಪಿಸಿಕೊಳ್ಳಬಹುದು. ಬಾಯನ್ನು ತೆರೆದಾಗ ಒಳಗಿನ ಭಾಗ ಬೆಳ್ಳಗೆ ಅರಳೆಯಂತೆ ಕಾಣುತ್ತದೆ. ಆದ್ದರಿಂದಲೇ ಇದಕ್ಕೆ ಕಾಟನ್‍ಮೌತ್ ಎಂಬ ಹೆಸರು ಬಂದಿದೆ.

ಸಂತಾನೋತ್ಪತ್ತಿ 
ಇದರ ಸಂತಾನವೃದ್ಧಿಯ ಕಾಲ ಸೆಪ್ಟೆಂಬರ್. ಒಂದು ಸಲಕ್ಕೆ ಎಂಟು ಮರಿಗಳನ್ನು ಪಡೆಯುತ್ತದೆ. ಹುಟ್ಟುವಾಗ ಸುಮಾರು 16 ಸೆಂಮೀ ಉದ್ದವಿರುವ ಇವುಗಳ ಮೈಮೇಲೆ ಹೊಳೆಯುವ ಪಟ್ಟೆಗಳಿರುವುದಲ್ಲದೆ ಬಾಲ ಹಳದಿ ಬಣ್ಣದ್ದಾಗಿರುತ್ತದೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 
 
 Cottonmouth Fact Sheet  at Smithsonian National Zoological Park. Accessed 7 December 2007.
 Cottonmouth snake – bites, identification, diet and habitat.

ಹಾವುಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
mākasin hāvu amèrika saṃyukta saṃsthānagaḻa āgneya hāgū dakṣiṇa bhāgadalli kaṃḍubaruva viṣapūrita hāvu. misisippi mattu phlāriḍa rājyagaḻa javugu pradeśagaḻalli idu balu sāmānya. vaipariḍī kuṭuṃbada kroṭālinī upakuṭuṃbakkè serida idu buḍabuḍikè hāvu (ra‍yāṭal snek), kèṃputalè hāvu (kāpar hèḍ) kuḻimaṃḍala hāvugaḻigè (piṭ vaipars) hattira saṃbaṃdhiyāgidè. ag‌kisṭròḍān pisivòras idara śāstrīya nāma. vāṭar mākasin athavā kāṭan maut (araḻè bāyiya hāvu) èṃdū hèsaridè.

deharacanè 
idu madhyama gātrada hāvu: 2 mī.uddakkè bèḻèyuva dākhalè idèyādarū idara udda sādhāraṇavāgi 1 mī. mīradu. idara maibaṇṇa kaṃdu miśrita būdu.

naḍavaḻikè 
idu nèlavāsiyādarū sāmānyavāgi nīrinalli illavè nīrigè hattiradalli vāsisuttadè. kèrè, nadigaḻa aṃcinalli athavā nīrinalliruva dimmigaḻa melè bisiligè maiyòḍḍiruttadè.

āhāra 
idara nèlè nīrāddariṃda kappè, mīnu, mètubènnina āmè muṃtāda jalacarigaḻe idara pradhāna āhāra.

svabhāva 
idu maṃdasvabhāvada hāvu. samīpisidāga oḍihogadu. idariṃda idara baggè huṣāriruvudu agatya. ādarè kèṇakidāga òmmalè kaccadè talèyètti bāyaṃgaḻa kāṇuvaṃtè bāyannu agalisi tanna kopavannu vyaktapaḍisuttadāgi kaccisikòḻḻuvudannu tappisikòḻḻabahudu. bāyannu tèrèdāga òḻagina bhāga bèḻḻagè araḻèyaṃtè kāṇuttadè. āddariṃdale idakkè kāṭan‍maut èṃba hèsaru baṃdidè.

saṃtānotpatti 
idara saṃtānavṛddhiya kāla sèpṭèṃbar. òṃdu salakkè èṃṭu marigaḻannu paḍèyuttadè. huṭṭuvāga sumāru 16 sèṃmī uddaviruva ivugaḻa maimelè hòḻèyuva paṭṭègaḻiruvudalladè bāla haḻadi baṇṇaddāgiruttadè.

ullekhagaḻu

hòragina kòṃḍigaḻu 

 
 
 Cottonmouth Fact Sheet  at Smithsonian National Zoological Park. Accessed 7 December 2007.
 Cottonmouth snake – bites, identification, diet and habitat.

hāvugaḻu
maisūru viśvavidyānilaya viśvakośa
ಮಾಕಸಿನ್ ಹಾವು